Jack Kerouac

**Jack Kerouac**, nado en Lowell (Massachusetts) o 12 de marzo de 1922 e finado en San Petersburgo (Florida) o 21 de outubro de 1969, foi un novelista e poeta estadounidense, integrante da Xeración beat.

## Traxectoria 
O seu nome orixinal era **Jean-Louis Lebris de Kérouac**, descendente de canadenses francófonos. Non aprendeu a falar inglés ata os seis anos.

Jack Kerouac axiña destacou como deportista practicando fútbol americano, gañando unha bolsa de estudos para a Universidade de Columbia (Nova York). Porén, unha lesión na perna e unha discusión co adestrador frustraron a súa carreira, polo que decidiu enrolarse na mariña mercante.
[miniatura|dereita|250px|Viaxes de Kerouac no libro [On the Road.]]
Escribía constantemente cando estaba en terra. Estaba asentado na cidade de Nova York, onde coñeceu outros membros da Xeración Beat, como Allen Ginsberg, Neal Cassady ou William S. Burroughs.

Morreu con 47 anos debido a un derramo interno, produto dunha cirrose. Na súa tumba pódese ler o seguinte epitafio "*Ti-Jean, honrou a vida*". Foille outorgado un doutoramento póstumo por parte da Universidade de Massachusetts.

## Estilo 
Pasou varios anos buscando un estilo propio, ao que finalmente chamou prosa espontánea ou "kickwriting". Cando lle preguntaban acerca das súas opinións acerca da escritura, non se esforzaba en facer diferenzas entre a prosa e a poesía. Sostiña que as súas ideas se aplicaban tanto a un como ao outro xénero. A espontaneidade como método traspasaba os límites das formas da escritura. Gustáballe dicir que cando estaba traballando nunha novela cada parágrafo era un poema dentro dun estendido texto que flotaba no mar da lingua inglesa.

A fama acabou co tímido entolecido de Kerouac, que tiña o costume de presentarse bébedo ás entrevistas para intentar superar o difícil transo de explicar a mística das novelas que escribira moitos anos atrás e que ninguén se atrevera a publicar.

Entre as súas influencias están autores como Thomas Wolfe, Fiódor Dostoievski, Marcel Proust, Jack London ou James Joyce.

Así mesmo, serviu de referencia a xente como Tom Robbins, Richard Brautigan, Ken Kesey, Jim Morrison, John Lennon, Bob Dylan, Tom Wolfe, Tom Waits, Jerry Garcia, Ben Gibbard ou Joe Cutler.

## Obras 
### Prosa 
* *Atop an Underwood: Early Stories and Other Writings* (1936-1943)
* *Orpheus Emerged* (1944-1945)
* *And the Hippos Were Boiled in Their Tanks* (1945) (non publicada; escrita con Burroughs)
* *The Town and the City* (1946-1949)
* *On the Road* (1948-1956)
* *Visions of Cody* (1951-1952)
* *Pic* (1951 & 1969)
* *Book of Sketches* (1952-1957)
* *Book of Dreams* (1952-1960)
* *Doctor Sax* (1952)
* *Maggie Cassidy* (1953)
* *The Subterraneans* (1953)
* *Good Blonde & Others* (1955)
* *Tristessa* (1955-1956)
* *Visions of Gerard* (1956)
* *Old Angel Midnight* (1956)
* *Desolation Angels* (1956-1961)
* *The Dharma Bums* (1957)
* *Lonesome Traveler* (1960)
* *Big Sur* (1961)
* *Satori in Paris* (1965)
* *Vanity of Duluoz* (1968)

### Poesía, cartas, gravacións e outros escritos 
* *Mexico City Blues* (1955)
* *Scattered Poems* (1945-1968)
* *Heaven and Other Poems* (1957-1962)
* *Trip Trap: Haiku on the Road from SF to NY* (1959) (con Albert Saijo e Lew Welch)
* *Pomes All Sizes* (compilación de 1960)
* *San Francisco Blues* (1954)
* *Book of Blues* (1954-1961)
* *Book of Haikus*
* *Dear Carolyn: Letters to Carolyn Cassady* (1983)
* *The Scripture of the Golden Eternity* (1956) (meditacións, poemas...)
* *Wake Up* (1955)
* *Some of the Dharma* (1954-1955)
* *Beat Generation*
* *Jack Kerouac: Selected Letters, 1940-1956*
* *Jack Kerouac: Selected Letters, 1957-1969*
* *Windblown World: The Journals of Jack Kerouac* (1947-1954)
* *Safe In Heaven Dead* (fragmentos de entrevista)
* *Conversations with Jack Kerouac* (entrevistas)
* *Empty Phantoms* (entrevistas)
* *Departed Angels: The Lost Paintings*
* *Readings by Jack Kerouac on the Beat Generation* (1959) (LP)
* *Poetry For The Beat Generation*(1959) (LP)
* *Blues And Haikus* (1960) (LP)
* *The Jack Kerouac Collection* (1990)
* *The Jack Kerouac Romnibus(1995)
* *Reads on the Road* (1999) (CD de son)
* *Doctor Sax & Great World Snake* (2003)
* *Door Wide Open* (2000) (de Joyce Johnson. Inclúe cartas de Jack Kerouac)

## Películas 
* *Pull My Daisy* (1959 - curtametraxe) https://web.archive.org/web/20071012173932/http://video.google.nl/videoplay?docid=-8994248541021504750
* *What Happened to Kerouac?'' (1986 - Documental) http://www.imdb.com/title/tt0090312/

## Véxase tamén 
### Bibliografía 
* 
* 
* 

### Outros artigos 
* Literatura experimental
* Xeración beat

### Ligazóns externas 
* Páxina sobre Jack Kerouac (en inglés).